CELEX: 32016R0758
Language: ro
Date: 2016-02-04 00:00:00
Title: Regulamentul delegat (UE) 2016/758 al Comisiei din 4 februarie 2016 de modificare a Regulamentului (UE) nr. 1315/2013 al Parlamentului European și al Consiliului cu privire la adaptarea anexei III (Text cu relevanță pentru SEE)

14.5.2016   
            
            
               RO
            
            
               Jurnalul Oficial al Uniunii Europene
            
            
               L 126/3
            
         REGULAMENTUL DELEGAT (UE) 2016/758 AL COMISIEI
   din 4 februarie 2016
   de modificare a Regulamentului (UE) nr. 1315/2013 al Parlamentului European și al Consiliului cu privire la adaptarea anexei III
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1315/2013 al Parlamentului European și al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE (1), în special articolul 49 alineatul (6),
   întrucât:
   
               (1)
            
            
               Regulamentul (UE) nr. 1315/2013 prevede posibilitatea de a adapta hărțile orientative ale rețelei transeuropene de transport (TEN-T) extinse la anumite țări învecinate, pe baza acordurilor la nivel înalt privind rețelele de infrastructură de transport încheiate între Uniune și țările învecinate în cauză.
            
         
               (2)
            
            
               La 27 august 2015, în cadrul reuniunii la nivel înalt de la Viena a Grupului celor șase din Balcanii de Vest, a fost aprobat un acord la nivel înalt între Uniune și următoarele țări din Balcanii de Vest: Albania, Bosnia și Herțegovina, Kosovo, fosta Republică iugoslavă a Macedoniei, Muntenegru și Serbia, referitor la extinderea orientativă a hărților TEN-T globale, precum și la identificarea conexiunilor din cadrul rețelei centrale pe hărțile rețelei globale. Acordul vizează rețelele feroviare și rutiere, dar și porturile și aeroporturile. Adaptarea hărților orientative ale rețelei globale și, în special, identificarea rețelei centrale orientative ar trebui să-i permită Uniunii să-și orienteze mai bine acțiunile de cooperare cu Balcanii de Vest, inclusiv în ceea ce privește sprijinul financiar oferit.
            
         
               (3)
            
            
               La 30 octombrie 2015, în cadrul Comitetului mixt stabilit prin Acordul privind Spațiul Economic European, a fost aprobat un acord la nivel înalt între Uniune și Islanda și Norvegia, referitor la adaptarea extinderii orientative a hărților TEN-T globale în țările respective. Adaptarea se referă la un număr redus de ajustări cu privire la hărțile rețelei de drumuri, porturi și aeroporturi, pentru ca acestea să reflecte mai exact alinierea rețelelor TEN-T orientative în conformitate cu metodologia TEN-T (2).
            
         
               (4)
            
            
               Prin urmare, Regulamentul (UE) nr. 1315/2013 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Anexa III la Regulamentul (UE) nr. 1315/2013 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 februarie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 348, 20.12.2013, p. 1.
   
      (2)  SWD (2013) 542 final.
   
      ANEXĂ
      Anexa III la Regulamentul (UE) nr. 1315/2013 se modifică după cum urmează:
      
                  1.
               
               
                  Punctul 11.1 se înlocuiește cu următorul text:„  ”
            
                  2.
               
               
                  Punctul 11.2 se înlocuiește cu următorul text:„  ”
            
                  3.
               
               
                  Punctul 11.3 se înlocuiește cu următorul text:„  ”
            
                  4.
               
               
                  Punctul 11.4 se înlocuiește cu următorul text:„  ”
            
                  5.
               
               
                  Punctul 13.1 se înlocuiește cu următorul text:„  ”
            
                  6.
               
               
                  Punctul 13.2 se înlocuiește cu următorul text:„  ”
            
                  7.
               
               
                  Punctul 13.3 se înlocuiește cu următorul text:„  ”
            
                  8.
               
               
                  Punctul 13.4 se înlocuiește cu următorul text:„  ”